《经史法戒诗 其四》
清代·张鹏翀

天王柄下移，征伐强侯出。霸业亦浸衰，陪臣势无匹。

强私家，弱公室，三桓六卿互分析。岂无衣，六与七，不如子衣安且吉。

坏法乱纪自王朝，史书特继《春秋》笔。

作者简介：（1688—1745）江苏嘉定人，字天扉，自号南华山人，人称漆园散仙。雍正五年进士，授编修，官至詹事府詹事。早擅诗名。工画，尤长山水。有《南华诗钞》、《南华文钞》、《双清阁集》等。